Ինչ խոսք, ջոկատի ստեղծումը չի կարելի կապել սոսկ գյուղի ինքնապաշտպանության հետ: Գերակա նպատակը մեկն էր. բարձրացնել մարդկանց ոգին, հույս և հավատ ներշնչել, հիշեցնել, որ իրենց հպարտ պապերը երբեք չեն ընկրկել ո՛չ թշնամու բիրտ ուժի, ո՛չ քանակային, ո՛չ զինատեսակների գերազանցության առջև: Հիշեցնել, որ հետջրհեղեղյան առաջին պատերազմում, երբ տիտանյանները ելել էին հսկաների դեմ, հաղթանակ են տարել իրենց նախնիները՝ ցեղի անվանադիր Հայկ Աղեղնավորի առաջնորդությամբ: